මේ අනුව තූතන්කාමන් රජු හා බිසව එකම රජුගේ දරුවන් බව ඔප්පු වේ. තූතන්කාමන්ගේ සොහොන් ගැබෙහි ඔවුන්ට ලැබුණු දරුවාගේ මමිය ද තැන්පත් කොට තිබුණි. මෙසේ එම දරුවා මියගියේ එකම පවුලේ මවුපියන්ට දා වීමෙනි. කෙසේ වෙතත් තූතන්කාමන්ගෙන් පසුව එම රාජ්‍ය පරම්පරාව වෙනත් පරපුරකට හිමි විය. අන්ක් හෙසන් පාතෙන් කුමරිය නැවත කරළියට එන්නේ අවුරුදු දහස් ගණනකට පසුව පාරාවෝ රජුන්ගේ සොහොන් කොල්ලකරුවන් විසින් පිටතට ගන්නා ලද වටිනා පුරාවස්තු සමගිනි. ගුප්ත විද්‍යාව හා සංඛ්‍යා විද්‍යාව ද අනාවැකි කීම හා රෝගීන් සුවපත් කිරීමේ අපූරු හැකියාවක් ද තිබූ බ්‍රිතාන්‍යයේ සිට ඊජිප්තුවට පැමිණ සිටි ලුවිස් හැමෝන් සිටුවරයා 1849 දී ඉහළ ඊජිප්තුවේ ලක්ස්හෝර් නගරයේ නැවතී සිටිය දී මැලේරියාවෙන් ඉතා අසාධ්‍ය වූ ෂෙයික්වරයෙකු සුවපත් කළේය. රෝගය සුවපත් වීමෙන් ප්‍රසාදයට පත් ෂෙයික්වරයා තමාට පරම්පරා ගණනක් උරුමයක් වූ අගනා වස්තුවක් හැමෝන් සිටුවරයාට ගෙනවිත් තෑගි කළේය. ඒ අන් කවරක් නොව පුරාණ මිසර කුමරියකගේ මමි බවට පත් කළ අතකි. හැමෝන් සිටුවරයා වියළී රැළි ගැසී තිබූ මමි අත දුටු පමණින් පිළිකුලක් ඇතිව එම අපූරු පරිත්‍යාගය ප්‍රතික්ෂේප කළේය. එහෙත් ෂෙයික්වරයා නැවත නැවතත් මේ ත්‍යාගය පිළිගන්නා ලෙස ඇවිටිලි කළේය. බලවත් පෙරැත්ත නිසාම සිටුවරයා එය භාර ගත්තේ බ්‍රිතාන්‍ය කෞතුකාගාරයකට පරිත්‍යාග කරන අදහසිනි.
1849දී හැමෝන් සිටුවරයා නැවතී සිටියේ කොහේද ?
ඉහළ ඊජිප්තුවේ ලක්ස්හෝර් නගරයේ